- Buud ɔ́ Róma
- <
- 9
- >

9
Izʉrəyɛ̂l jɨ fééshá mə́ Zɛmbî
1 Nə́mə́ nda mə́ jɨ́ múúd mə́ *Krîst nə́, bʉ́bə́lɛ́ wə́ mə́ zə́ lás ɛ́ga, mə abwííŋgɛ́ ijɔ̧́ɔ̧́; lâm wâm Ŋkɛ̧́ŋkɛ̧̂ Shíshim ŋgə́ kyey nə ndɨ́ yí í ŋgə magʉlə ntɔ́. 2 MmN 32.32Mə ŋgə cɨ fwámɛ́ cɨ nə́ lâm cúgɛ́ bwɛlɛ bə mə nə́ shɛɛ, mə jɨ nə məma mə́cɛy mə lâm mə́ ŋgə́ kə njɨ shwóg nə shwóg. 3 Mə jɨ nə́mə́ nə ŋkul jee magʉlə nə́ məmɛ́fwó bə́g nə məzhúŋgʉ́lú, nə́ mə wə́ yídag béégya nə Krîst shú bwááŋg wâ kúl búúd mə́ á zə byɛ̂l byélé á shí ga yí. 4 bag ɔ́ Izʉrəyɛ̂l: MmN 4.22; Ozê 11.1 gúmə́: MmN 16.10; 24.16-17; 40.34-35 isɔ̧: Mət 17.7; MmN 24.7-8 məcɛ̧ɛ̧: MmN 20–24 məŋkaagə́: 3.2, 4; 4.13, 17; Gal 3.6, 14Bwə́, bag ɔ́ *Izʉrəyɛ̂l, Zɛmbî nyə á ŋwa bwo tâŋ bwân bɛ́, a yə bwo məŋkənʉwa mɛ́, a sá isɔ̧ nə bwo, a yə bwo məcɛ̧ɛ̧ mɛ́, a yə bwo zhɨɨ́ nə́ bwə́ dʉ́g yə nyə gúmə́, a kaag bwo məŋkaagə́ mɛ́. 5 15.8; MmN 3.6, 15 Krîst: Mat 1.1; Rom 1.3-4Bwə́ wə́ bɨ́ nə ímpáámbə́ í á fwɔ̧ ibɛɛnd, mpwoŋ buud nyáŋʉ́d wə́ Krîst nyə á zə byɛ̂l byélé á shí ga yɛ́, nyə, Zɛmbî mə ntɔ̧́ sâ jɛ̂sh yɛ́, á jəla nə gúmə́ kandʉgə á kandʉgə! Amɛn.
6 3.3-4; 2.28-29Ntɔ́ cugɛ́ nə́ ŋkaagə́ mə́ Zɛmbî í á mə́ yə íyɨ́y-yɨ̂y, mbɔ̂. Í yidá bə nə́, mpwoŋ buud Izʉrəyɛ̂l nyɛ̂sh dɨ́ nyísə́ fwámɛ́ Izʉrəyɛ̂l; 7 Mət 21.12; Mat 3.9nyɛ̂sh tɛɛm nə́mə́ bə mpwoŋ buud mə́ *Abʉraham, nyɛ̂sh dɨ́ nyɨ́ fwámɛ́ bwân bɛ́. Nəcé Zɛmbî nyə á cɨ nə Abʉraham nə́: «Wə́ *Izaag wə́ mpwoŋ buud mə́ á kaag wo í bá zhu yɛ́.» 8 Gal 3.7; 4.23Ntɔ́ mə́ kə́ nə́, bwân múúd mə byá nə yéésh jé á muud wá, bwó dɨ́ bʉ́sə́ bwân ɔ́ Zɛmbî; bɔɔŋg á byá nə ŋkaagə́ mə́ Zɛmbî wá, bwó wə́ bʉ́sə́ nyə fwámɛ́ bwân. 9 Mət 18.10, 14Nəcé Zɛmbî nyə á kaag nə́: «Mə bá nyiŋgə zə nə́mə́ mbií fwálá gaád, *Sara mú bá bə nə mwámudûm.»
10 Mət 25.21-23; Rom 11.6Í cúgɛ́ nə́mə́ njɨ bímbí mə́ ŋgə́ cɨ nɨ. Gúl sâ í á bə nə́, Rəbéka bá mpáámbə́ jísʉ́ Izaag bwə́ mú bə nə bum lʉ mə́wáás. 11 Í á ka bə, bwân kú fwo byɛ̂l, bwə́ kú fwo sá tɔɔ mə́nywa tɔɔ məbɔ̂w, Zɛmbî mú sá nə́ tə́dʉ́gá yé í bwə́mag. Nəcé tə́dʉ́gá yé í dʉ bə njɨ nda nyə́mɛ́fwó mə fɛ́ɛ́sh nə́. 12 A dʉ fɛ́ɛ́sh múúd, kú bə nə́ muud nyə́ ámə fwo sá mísɔ́ɔ́lʉ́gʉ́, njɨ muud á cɛ́ɛ́l jɔ̂w yɛ́, a jɔ̂w. Ntɔ́, nyə á cɨ nə Rəbéka nə́: «Mwân acúmbâ mə bá bə mwân á ntombú lwaá.» 13 Mal 1.2-3Gwə́ wə́ jɨ́ cilyá Kálaad Zɛmbî dɨ́ yí, nə́: «Mə á cɛɛl *Yákwab, mə mpii Iso».
Zɛmbî cugɛ́ nə olɨ́lɨŋgɨ̂
14 3.5; Mbá 32.4Ntɔ́ mə́ kə́ nə́ jɨ? Nə́ Zɛmbî jɨ nə olɨ́lɨŋgɨ̂? Mbɔ̂! Í cúgɛ́ ntɔ́! 15 MmN 33.19; Mat 20.1-15Mpugá nə́ nyə á cɨ nə Moyîz nə́: «Nyɔɔŋg mə́ é cɛɛl gwág ŋkúŋkwóŋʉ́lə yɛ́, mə gwág; nyɔɔŋg mə́ é cɛɛl gwág cɛy lámʉ́d yɛ́, mə gwág.» 16 Ifz 2.8Ntɔ́ jɨ nə́ Zɛmbî mə́ dʉ fɛ́ɛ́sh múúd nə lâm íŋkúŋkwoŋ, kú bə nəcé muud bə́lə nə yéésh, ŋkí ntâg nə́ muud bulʉ́lə yímə. 17 MmN 9.16Sá jɔɔŋg wə́ jɨ́ cilyá Kálaad Zɛmbî dɨ́ yí, nə́ Zɛmbî nyə á cɨ nə Farawôŋ nə́, «Mə a tə̂l wo njwú-buud shú nə́ mə lwóyá ŋkûl nyâm wódɨ́, jínə́ dâm jwɔ̧́g shí nyɛ̂sh.» 18 MmN 4.21; 7.3; 9.12; 14.4; 1Pr 2.8Ntɔ́ jɨ nə́ Zɛmbî mə́ dʉ sá nə́, muud á cɛ́ɛ́l gwág ŋkúŋkwóŋʉ́lə yɛ́, a gwág; nyɔɔŋg á cɛ́ɛ́l sá nə́ a bə́g nə nʉ́ŋ yɛ́, a sâ.
Zɛmbî jɨ fʉlî nyə́dɨ́ mífééshád
19 Wo é cɨ na nə́: «Ká nəcé jɨ́ Zɛmbî mə nyíŋgə́ dʉ jum búúd yí? Nəcé, zə́ jɨ́ nə ŋkul lʉl lúu nə cígʉ́lá Zɛmbî mə́ ŋwa yí?» 20 Iza 29.16; 45.9Eéékyé, yé mwâ muud! Wo wə́ zə́ nə́ wó kaad nə Zɛmbî? Ye mpɨɨ nyɨ́ nə ŋkul cɨ nə muud nyə ámə mɛ̧ nyə yɛ́ nə́: «Nəcé jɨ́ wo ámə mɛ̧ mə ntʉ́ga yí?» 21 Zhe 18.6; 2Tm 2.20Ŋkí ntâg nə́ ye mɔɔl məmpɨɨ́ cugɛ́ nə zhɨɨ́ nə́ a mɛ̧́g isâ í gúmə́, mɛ̧ nə́mə́ zhizhe ísâ nə yagə́ jé ŋgwûd nə ŋgwûd?
22 2.4, 8Zɛmbî nyə á cɛɛl lwóya mpimbə jé nə ŋkul nyɛ́; njɨ, buud í á bə nə́ a jáŋgʉləg nə zhwuŋʉ́ wá, nyə á yida jísɔw bwo kú lámʉsa. 23 5.2Nyə a jísɔw bwo ntɔ́ shú nə́ buud á gwág cɛy lámʉ́d wá bwə́ mpúg bímbí á jɨ́ nə milwanə́ yí, bwó buud nyə á bwey kwəmʉsa nə́ a bá yə́ mílwanə́ myɔɔŋg wá. 24 1.16; 10.12Buud bɔɔŋgʉ́, jísə sə́ buud nyə á jɔ̂w wá. Nyə á jɔ̂w ntâg sə́, kú bə njɨ wúlə *Oyúdɛn dɨ́, nyə a jɔ̂w nə́mə́ buud íkúl ishúsʉ́d. 25 Ozê 2.23; 1Pr 2.10Jɨ́ nə́mə́ nda nyə á cɨ kálaad mə́ Ozê dɨ́ nə́; nə́:
Kúl búúd í á shígɛ́ bə kúl jâm yí,
mə bá jɔ̂w gwo nə́ kúl jâm;
buud mə́ á shígɛ́ bul cɛɛl wá,
mə jɔ̂w bwo nə́ wəabábə.
26 Ozê 1.10Nə́mə́ kʉ́kʉ́l nyə á cɨ nə bwo nə́:
bɨ́ cugɛ́ kúl jâm yí,
bwə́ bá jɔ̂w bwo cínɔŋg nə́
bwân ɔ́ Zɛmbî á kuwô.
27 Iza 10.22-23Izayí nyə a shí nə́mə́ bwú ŋkʉ́gú shú *Izʉrəyɛ̂l nə́:
Buud ɔ Izʉrəyɛ̂l tɛɛm bulya nda shɛ̧ á mâŋ,
Zɛmbî mə bá cʉg njɨ bʉ́baalɛ̂.
28 Nəcé, Zɛmbî mə bá sá sɔ́ɔ́lʉ́gʉ́ nyə á cɨ yí
wa shí gaád; a bá casʉlə wə nə́ máŋ kú bwánd.
29 Iza 1.9Jɨ́ nə́mə́ nda Izayí nyə á bwey cɨ nə́, nə́:
nda nəcé Cwámba á ŋkul nyɛ̂sh
lʉ́gə́lə sə́ bʉ́baalɛ́ bwân,
ŋki sə́ á mə́ zə bə nda Sódom,
nə́mə́ nda Gomor.
30 10.20Shé kág cɨ na nə́ jɨ? Shé mə́ cɨ nə́ ikúl í cúgɛ́ Oyúdɛn yí, í á shígɛ́ ŋgə sɔ̧́ zhɨɨ́ nə́ Zɛmbî cɨ́g nə́ bʉ́sə otʉ́təlí ɔ búúd; njɨ, Zɛmbî mə́ cɨ nə́ bʉ́sə otʉ́təlí ɔ búúd nəcé bwə́ jɛ́ɛ́gʉ́lə míkwoŋ wə́ Yésus. 31 10.2-3Ká Oyúdɛn bâŋ bwə́ á ŋgə sɔ̧́ nə́ bwə́ bə́ ótʉ́təlí nə baagʉlə́lə mə́cɛ̧ɛ̧; njɨ, bwə́ áshígɛ́ bə. 32 4.4-5Bwə́ á shígɛ́ ka bə ótʉ́təlí nəcé jɨ? Nəcé bwə́ á shígɛ́ ŋgə bwánd nə́ bwə́ é bə ótʉ́təlí nəcé jɛ́ɛ́gʉ́lə kwoŋ wə́ Yésus. Bwə́ á ŋgə tə́dʉga nə́ bwə́ é bə ótʉ́təlí nəcé ŋgə́lə sá misɔ́ɔ́lʉ́gʉ́; bwə́ á ka bwɨɨm kwóógʉ́ lʉ́ mə́bɔɔgʉ́d, 33 Iza 8.14; 28.16; 1Pr 2.6-8nə́mə́ nda jɨ́ cilyá Kálaad Zɛmbî dɨ́ nə́; nə́:
Dʉgá! Mə mə́ bwɨ́ɨ́g kwóógʉ́ lʉ́ mə́bɔɔgʉ́ Siyôn*Siyôn: Nyə á bə məma mbʉ́ŋ bwə́ á lwɔ̧́ ŋgwə́la á Yurʉ́səlɛm cínɔŋg gwɔ́w yí.
kwóógʉ́ í é dʉ bʉ́lal búúd yí.
Njɨ, muud mə jɛ́ɛ́g kwoŋ cínɔŋg yɛ́
nyə abʉ́lɛ sámba.

- Buud ɔ́ Róma
- <
- 9
- >

9:2 MmN 32.32

9:4 bag ɔ́ Izʉrəyɛ̂l: MmN 4.22; Ozê 11.1 gúmə́: MmN 16.10; 24.16-17; 40.34-35 isɔ̧: Mət 17.7; MmN 24.7-8 məcɛ̧ɛ̧: MmN 20–24 məŋkaagə́: 3.2, 4; 4.13, 17; Gal 3.6, 14

9:5 15.8; MmN 3.6, 15 Krîst: Mat 1.1; Rom 1.3-4

9:6 3.3-4; 2.28-29

9:7 Mət 21.12; Mat 3.9

9:8 Gal 3.7; 4.23

9:9 Mət 18.10, 14

9:10 Mət 25.21-23; Rom 11.6

9:13 Mal 1.2-3

9:14 3.5; Mbá 32.4

9:15 MmN 33.19; Mat 20.1-15

9:16 Ifz 2.8

9:17 MmN 9.16

9:18 MmN 4.21; 7.3; 9.12; 14.4; 1Pr 2.8

9:20 Iza 29.16; 45.9

9:21 Zhe 18.6; 2Tm 2.20

9:22 2.4, 8

9:23 5.2

9:24 1.16; 10.12

9:25 Ozê 2.23; 1Pr 2.10

9:26 Ozê 1.10

9:27 Iza 10.22-23

9:29 Iza 1.9

9:30 10.20

9:31 10.2-3

9:32 4.4-5

9:33 Iza 8.14; 28.16; 1Pr 2.6-8

*9:33 Siyôn: Nyə á bə məma mbʉ́ŋ bwə́ á lwɔ̧́ ŋgwə́la á Yurʉ́səlɛm cínɔŋg gwɔ́w yí.

© 2014 WBT